1. 《过零丁洋》 (宋)文天祥

**六年级必背诗目**

1. 《游山西村》 (宋)陆游
2. 《书愤》 (宋)陆游
3. 《钱塘湖春行》 (唐) 白居易
4. 《登高》 (唐)杜甫
5. 《闻官军收河南河北》 (唐) 杜甫
6. 《归园田居》 (晋)陶渊明
7. 《月夜》 (唐) 杜甫
8. 《渡荆门送别》 (唐)李白
9. 《次北固山下》 (唐)王湾
10. 《使至塞上》 (唐) 王维
11. 《过故人庄》 (唐) 孟浩然
12. 《旅夜书怀》 (唐) 杜甫
13. 《望岳》(唐) 杜甫
14. 《春夜喜雨》(唐)杜甫
15. 《石灰吟》 (明) 于谦
16. 《望洞庭湖赠张丞相》(唐) 孟浩然
17. 《山居秋瞑》 (唐) 王维
18. 《送友人》 (唐) 李白
19. 《登岳阳楼》(唐) 杜甫
20. 《黄鹤楼》 (唐) 崔颢
21. 《滕王阁》 (唐) 王勃
22. 《从军行》 (唐) 杨炯
23. 《赋得古原草送别》 (唐) 白居易
24. 《望月怀远》 (唐)张九龄
25. 《夜上受降城闻笛》 (唐)李益
26. 《送杜少府之任蜀州》 唐)王勃
27. 《过故人庄》 (唐) 孟浩然
28. 《山中送别》 (唐) 王维
29. 《题破山寺后禅院》 (唐)常建
30. 《闻王昌龄左迁龙标遥有此寄》(唐)李白
31. 《天净沙·秋思》 (元)马致远
32. 《登幽州台歌》(唐)陈子昂
33. 《使至塞上》（唐）王维
34. 《春望》（唐）杜甫
35. 《赤壁》（唐）杜牧
36. 《相思》（唐）王维
37. 《秋思》（唐）张籍
38. 《冬夜读书示子聿》（宋）陆游
39. 《偶成》（宋）朱熹
40. 《泊秦淮》（唐）杜牧
41. 《江南逢李龟年》（唐）杜甫
42. 《乌衣巷》（唐）刘禹锡
43. 《雪梅》（宋）卢钺
44. 《逢入京使》（唐）岑参
45. 《峨眉山月歌》（唐）李白
46. 《秋词》（唐）刘禹锡
47. 《春夜洛阳闻笛》（唐）李白
48. 《己亥杂诗》（清）龚自珍
49. 《竹里馆》（唐）王维

**1.过零丁洋 (宋)文天祥**

辛苦遭逢起一经，干戈寥落四周星。

山河破碎风飘絮，身世浮沉雨打萍。

惶恐滩头说惶恐，零丁洋里叹零丁。

人生自古谁无死? 留取丹心照汗青。

**2.游山西村 (宋)陆游**

莫笑农家腊酒浑，丰年留客足鸡豚。

山重水复疑无路，柳暗花明又一村。

箫鼓追随春社近，衣冠简朴古风存。

从今若许闲乘月，拄杖无时夜叩门。

**3.书愤 (宋)陆游**

早岁那知世事艰，中原北望气如山。

楼船夜雪瓜洲渡，铁马秋风大散关。

塞上长城空自许，镜中衰鬓已先斑。

出师一表真名世，千载谁堪伯仲间?

**4.钱塘湖春行 (唐) 白居易**

孤山寺北贾亭西，水面初平云脚低。

几处早莺争暖树，谁家新燕啄春泥。

乱花渐欲迷人眼，浅草才能没马蹄。

最爱湖东行不足，绿杨阴里白沙堤。

**5.登高 (唐)杜甫**

风急天高猿啸哀，渚清沙白鸟飞回。

无边落木萧萧下，不尽长江滚滚来。

万里悲秋常作客，百年多病独登台。

艰难苦恨繁霜鬓，潦倒新停浊酒杯。

**6.闻官军收河南河北 (唐) 杜甫**

剑外忽传收蓟北，初闻涕泪满衣裳。

却看妻子愁何在，漫卷诗书喜欲狂。

白日放歌须纵酒，青春作伴好还乡。

即从巴峡穿巫峡，便下襄阳向洛阳。

**7.归园田居 (晋)陶渊明**

种豆南山下，草盛豆苗稀。

晨兴理荒秽，带月荷锄归。

道狭草木长，夕露沾我衣。

衣沾不足惜，但使愿无违。

**8.月夜 (唐) 杜甫**

今夜鄜州月，闺中只独看。

遥怜小儿女，未解忆长安。

香雾云鬓湿，清辉玉臂寒。

何时倚虚幌，双照泪痕干。

**9.渡荆门送别 (唐)李白**

渡远荆门外，来从楚国游。

山随平野尽，江入大荒流。

月下飞天镜，云生结海楼。

仍怜故乡水，万里送行舟。

**10.次北固山下 (唐)王湾**

客路青山外，行舟绿水前。

潮平两岸阔，风正一帆悬。

海日生残夜，江春入旧年。

乡书何处达，归雁洛阳边。

**11.使至塞上 (唐) 王维**

单车欲问边，属国过居延。

征蓬出汉塞，归雁入胡天。

大漠孤烟直，长河落日圆。

萧关逢候骑，都护在燕然。

**12.过故人庄 (唐) 孟浩然**

故人具鸡黍，邀我至田家。

绿树村边合，青山郭外斜。

开轩面场圃，把酒话桑麻。

待到重阳日，还来就菊花。

1. **旅夜书怀 (唐) 杜甫**

细草微风岸，危樯独夜舟。

星垂平野阔，月涌大江流。

名岂文章著，官应老病休。

飘飘何所似，天地一沙鸥。

1. **望岳(唐) 杜甫**

岱宗夫如何?齐鲁青未了。

造化钟神秀，阴阳割昏晓。

荡胸生层云，决眦入归鸟。

会当凌绝顶，一览众山小。

1. **春夜喜雨(唐)杜甫**

好雨知时节，当春乃发生。

随风潜入夜，润物细无声。

野径云俱黑，江船火独明。

晓看红湿处，花重锦官城。

**16.石灰吟 (明) 于谦**

千锤万击出深山，烈火焚烧若等闲。

粉身碎骨浑不怕，要留清白在人间。

**17.望洞庭湖赠张丞相(唐) 孟浩然**

八月湖水平，涵虚混太清。

气蒸云梦泽，波撼岳阳城。

欲济无舟楫，端居耻圣明。

坐观垂钓者，徒有羡鱼情。

**18.山居秋瞑 (唐) 王维**

空山新雨后，天气晚来秋。

明月松间照，清泉石上流。

竹喧归浣女，莲动下渔舟。

随意春芳歇，王孙自可留。

1. **送友人 (唐) 李白**

青山横北郭，白水绕东城。

此地一为别，孤蓬万里征。

浮云游子意，日落故人情。

挥手自兹去，萧萧班马鸣。

**20.登岳阳楼(唐) 杜甫**

昔闻洞庭水，今上岳阳楼。

吴楚东南坼，乾坤日夜浮。

亲朋无一字，老病有孤舟。

戎马关山北，凭轩涕泗流。

**21.黄鹤楼 (唐) 崔颢**

昔人已乘黄鹤去，此地空余黄鹤楼。

黄鹤一去不复返，白云千载空悠悠。

晴川历历汉阳树，芳草萋萋鹦鹉洲。

日暮乡关何处是，烟波江上使上愁。

1. **滕王阁 (唐) 王勃**

滕王高阁临江渚，佩玉鸣鸾罢歌舞。

画栋朝飞南浦云，珠帘暮卷西山雨。

闲云潭影日悠悠，物换星移几度秋。

阁中帝子今何在?槛外长江空自流。

1. **从军行 (唐) 杨炯**

烽火照西京，心中自不平。

牙璋辞凤阙，铁骑绕龙城。

雪暗凋旗画，风多杂鼓声。

宁为百夫长，胜作一书生。

**24.赋得古原草送别 (唐) 白居易**

离离原上草，一岁一枯荣。

野火烧不尽，春风吹又生。   
远芳侵古道，晴翠接荒城。

又送王孙去，萋萋满别情。

**25.望月怀远 (唐)张九龄**

海上生明月，天涯共此时。

情人怨遥夜，竟夕起相思。

灭烛怜光满，披衣觉露滋。

不堪盈手赠，还寝梦佳期。

1. **《夜上受降城闻笛》 (唐)李益**

回乐烽前沙似雪，受降城外月如霜。

不知何处吹芦管，一夜征人尽望乡

1. **《送杜少府之任蜀州》 (唐)王勃**

城阙辅三秦，风烟望五津。

与君离别意，同是宦游人。

海内存知己，天涯若比邻。

无为在歧路，儿女共沾巾。

1. **《过故人庄》 (唐) 孟浩然**

故人具鸡黍，邀我至田家。

绿树村边合，青山郭外斜。

开轩面场圃，把酒话桑麻。

待到重阳日，还来就菊花。

1. **《山中送别》 (唐) 王维**

山中相送罢，日暮掩柴扉。

春草明年绿，王孙归不归。

1. **《题破山寺后禅院》 (唐)常建**

清晨入古寺，初日照高林。

曲径通幽处，禅房花木深。

山光悦鸟性，潭影空人心。

万籁此都寂，但余钟磬音。

1. **《闻王昌龄左迁龙标遥有此寄》(唐)李白**

杨花落尽子规啼，闻道龙标过五溪。

我寄愁心与明月，随君直到夜郎西。

1. **《天净沙·秋思》 (元)马致远**

枯藤老树昏鸦，小桥流水人家，古道西风瘦马。

夕阳西下，断肠人在天涯。

1. **《登幽州台歌》(唐)陈子昂**

前不见古人，后不见来者。

念天地之悠悠，独怆然而涕下！

1. **《使至塞上》（唐）王维**

单车欲问边，属国过居延。

征蓬出汉塞，归雁入胡天。

大漠孤烟直，长河落日圆。

萧关逢候骑，都护在燕然。

1. **《春望》（唐）杜甫**

国破山河在，城春草木深。

感时花溅泪，恨别鸟惊心。

烽火连三月，家书抵万金。

白头搔更短，浑欲不胜簪。

1. **《赤壁》（唐）杜牧**

折戟沉沙铁未销，自将磨洗认前朝。

东风不与周郎便，铜雀春深锁二乔。

1. **《相思》（唐）王维**

红豆生南国，春来发几枝。

愿君多采撷，此物最相思。

1. **《秋思》（唐）张籍**

洛阳城里见秋风，欲作家书意万重。

复恐匆匆说不尽，行人临发又开封。

1. **《冬夜读书示子聿》（宋）陆游**

古人学问无遗力，少壮工夫老始成。

纸上得来终觉浅，绝知此事要躬行。

1. **《偶成》（宋）朱熹**

少年易老学难成,一寸光阴不可轻。

未觉池塘春草梦,阶前梧叶已秋声。

1. **《泊秦淮》（唐）杜牧**

烟笼寒水月笼沙，夜泊秦淮近酒家。

商女不知亡国恨，隔江犹唱后庭花。

1. **《江南逢李龟年》（唐）杜甫**

岐王宅里寻常见，崔九堂前几度闻。

正是江南好风景，落花时节又逢君。

1. **《乌衣巷》（唐）刘禹锡**

朱雀桥边野草花，乌衣巷口夕阳斜。

旧时王谢堂前燕，飞入寻常百姓家。

1. **《雪梅》（宋）卢钺**

梅雪争春未肯降，骚人阁笔费评章。

梅须逊雪三分白，雪却输梅一段香。

1. **《逢入京使》（唐）岑参**

故园东望路漫漫，双袖龙钟泪不干。

马上相逢无纸笔，凭君传语报平安。

1. **《峨眉山月歌》（唐）李白**

峨眉山月半轮秋，影入平羌江水流。

夜发清溪向三峡，思君不见下渝州。

1. **《秋词》（唐）刘禹锡**

自古逢秋悲寂寥，我言秋日胜春朝。

晴空一鹤排云上，便引诗情到碧霄。

1. **《春夜洛阳闻笛》（唐）李白**

谁家玉笛暗飞声，散入春风满洛城。

此夜曲中闻折柳，何人不起故园情。

**49.《己亥杂诗》（清）龚自珍**浩荡离愁白日斜，吟鞭东指即天涯。  
落红不是无情物，化作春泥更护花。

**50.《竹里馆》（唐）王维**

独坐幽篁里，弹琴复长啸。

深林人不知，明月来相照。